Chingiz Mustafayev

Chingiz Mustafayev (; 29 Ogos 1960 - 15 Jun 1992) adalah pemberita bebas Azerbaijan yang menonjol, yang dianugerah Wira Kebangsaan Azerbaijan oleh negara selepas kematiannya. Mustafayev, tanpa latar belakang rasmi atau ijazah dalam kewartawanan kecuali setahun latihan semasa kerja, mencipta anthologi video semasa peringkat awal Perang Nagorno-Karabakh, sebahagian besar dokumentari perlu dirakam di perbatasan hadapan yang akhirnya menyebabkan kematian mengejutnya akibat kecederaan akibat terkena motar.

Dia merupakan orang yang merakamkan kekejaman demi kekejaman dalam Pembunuhan beramai-ramai Khojaly pada tahun 1992. Untuk merakamkan penyembelihan tersebut, Mustafayev mengembara menggunakan helikopter tentera yang kebanyakan masa menerima tembakan hebat musuh. Dia berjaya merakamkan gambar yang menjadi bukti kepada kekejaman yang menunjukkan beratus-ratus mayat terbaring di padang diselitupi salji di Khojaly. Filem tersbut diikuti dengan ulasan dengan tangisan dan esakan beremosi Mustafayev ketika dia menggambarkan kekejaman yang dia lihat ketika membuat rakaman.

Akhbar rasmi Azerbaijani cuba menyembunyikan fakta bahawa bandar tersebut telah dihapuskan bersama wanita, kanak-kanak dan orang tua yang tidak berdaya oleh pasukan Armenian, sungguhpun akhirnya filem Mustafayev menunjukkan bukti yang tdiak dapat disangkal bahawa penyembelihan besar-besaran telah berlaku. Pemerhati Hak manusia dan persatuan Peringatan Rusia meletakkan penyembelihan tersebut pada pasukan Armenian.

Menurut saudara lelakinya Vahid Mustafayev, dalam tempoh lapan bulan Mustafayev telah merakam dan dikredit bagi 18 buah dokumentari mengenai perang di Karabakh, meninggalkan dokumentasi sejarah yang banyak.

Kematian 

Pada 15 Jun 1992, Mustafayev sedang merakam pertempuran antara pasukan Azerbaijani dan Armenian berhampiran kampung Nakhichevanik apabila terkena tembakan motar. Menurut saudara lelakinya Vahid Mustafayev, dia cedera teruk apabila peluru motar meletup bersebelahan dengannya dan serpihan dari peluru tersebut mengenai arteri utamanya. Menjelang Mustafayev diterbangkan ke hospital, dia mati akibat kehilangan darah. Saat-saat terakhirnya dirakamkan dengan kameranya sendiri.

ANS CM 102 FM Syarikat Penyiaran Radio pertama di Caucasus yang motonya "Kami ditakdirkan untuk berusaha" ("We are fated to struggle") telah menamakan stesyennya sempena namanya bagi menghargainya.

Satu Yayasan telah ditubuhkan bagi menghormati Chingiz Mustafayev oleh ANS bagi tujuan mengatur pertandingan kewartawanan dalam pelbagai bidang. Stesyen radio Azerbaijani ANS CM 102 FM turut dinamakan sempena namanya dan membawa slogannya Döyüş alnımıza yazılıb (Berjuang tertulis di dahinya).

Latar belakang 
Keluarga Mustafayev digambarkan sebagai keluarga Azerbaijani biasa. Bapanya dalam tentera dan bekerja bagi peluru berpandu dan roket di USSR. Ibunya datang dari bandar Shaki, Azerbaijan; Berkahwin ketika berusia 19, Chingiz merupakan anak pertama, dilahirkan pada tahun 1960 dan dia memiliki dua adik lelaki, Seyfulla Mustafayev, lahir pada 1962, dan Vahid Mustafayev, lahir pada tahun 1968.

Rujukan

Pautan luar 
 In Memory of Chingiz Mustafayev
 Chingiz Mustafayev Club
 Chingiz Mustafayev in newspaper
 Chingiz Mustafayev Foundation 
 Chingiz in headlines 
 12 Years after Chingiz Mustafayev - 2004 Article 
 History of ANS
 CNN about Chingiz Mustafayev

Bangsawan Azerbaijan
Penyunting akhbar Azerbaijan
Orang media Azerbaijan
Orang televisi Azerbaijan
Wira Kebangsaan Azerbaijan
Kelahiran 1960
Kematian 1992